منوچهر ستوده
منوچهر ستوده  (۲۸ تیر ۱۲۹۲ تهران – ۲۰ فروردین ۱۳۹۵ چالوس) اتا ایرانشناس، جوغرافیدون، استاد دانشگاه و محقق هسته. وه تهران دله بزائه بیّه ولی ونه گت‌بَبا (آقا شِخ موسا) یاسل نور ِآدِم بی‌یه. 

وه سال ۱۳۱۷ لیسانس ادبیات ره بَییته و سال ۱۳۲۹ شه دکترایِ رساله ره بدیع‌الزمان فروزانفر کومک جه بنویشته. 

وه اواخر عُمر کوی نارنج (سی‌سرا) متل قو دله نیشت بی‌یه و تابستون‌ها روستای کوشکک لورا جادهٔ چالوس و زمستون سی‌سرا (نزدیک چالوس) دله دیّه.  ستوده ۱۰۲ سالگی گادر بمرده.

وه حدود ۶۰ جلد کتاب و نزدیک ۳۰۰ مقاله چاپ هاکرده. ستوده اولین ایرانی بی‌یه که اتا «گویشی فرهنگ» ره بنویشته و تنک هاکرده.

تألیفات 
وه ۵۲ جلد کتاب بنویشته و ۲۸۶تا مقاله دانّه:
 گیلکی فرهنگ 
 کرمانی فرهنگ 
 بهدینان فرهنگ
 حدود العالم من المشرق الی المغرب
 بخارایِ مهمون نومه
 اصفهانِ جوغرافیا
 سمنانی، سرخه‌ای، لاسگردی، سنگسری و شهمیرزادی فرهنگ
 عجایب المخلوقات و غرایب الموجودات
 اسماعیلیه‌یِ قلاع، البرز رشته‌کوه‌ئون دله
 گیلان و دیلمستون تاریخ 
 از آستارا تا استرآباد (10 جلد)
 نائینی فرهنگ 
 بدخشان تاریخ 
 خلیج فارس بنادر و جزایر تاریخ 
 ناصرالدین‌شای سفرنومه، گیلان دله
 شمیران تاریخی جوغرافیا

بمردن 
منوچهر ستوده ۵ فروردین ۱۳۹۵ عفونت ریه جه بیمارستان طالقانی چالوس دله بستری بیّه و ۲۰ فروردین ۱۳۹۵ دله ۱۰۲ سالگی گادر بمرده. وه ره متل قو (سلمان شهر) دله چال هاکردنه.

بن بنویشت 

گت مردمون چالوس
گت مردمون نور
مازرونی_تاریخدونا